POSIX

POSIX ( — Пераносны інтэрфейс аперацыйных сістэм Unix) — набор стандартаў, якія апісваюць інтэрфейсы паміж аперацыйнай сістэмай і прыкладной праграмай. Стандарт створаны для забеспячэння сумяшчальнасці розных UNIX-падобных аперацыйных сістэм і пераноснасці прыкладных праграм на ўзроўні зыходнага кода, але можа быць выкарыстаны і для не-Unix сістэм. Серыя стандартаў POSIX была распрацавана камітэтам 1003 IEEE. Міжнародная арганізацыя па стандартызацыі (ISO) сумесна з Міжнароднай электратэхнічнай камісіяй (IEC) прынялі гэты стандарт (POSIX) пад назвай ISO/IEC 9945.

Назва «POSIX» была прапанавана Рычардам Столманам. Уводзіны ў POSIX.1 сцвярджае: «Чакаецца вымаўленне „позікс“ як „пазітыў“, а не „посікс“. Вымаўленне апублікавана ў мэтах абнародавання стандартнага спосабу спасылкі на стандартны інтэрфейс аперацыйнай сістэмы». «POSIX» з'яўляецца зарэгістраваным таварным знакам IEEE.

 Задачы 

 садзейнічаць спрашчэнню пераносу кода прыкладных праграм на іншыя платформы;
 спрыяць вызначэнню і ўніфікацыі інтэрфейсаў загадзя падчас праектавання, а не падчас іх рэалізацыі;
 захоўваць па магчымасці і ўлічваць усе галоўныя, створаныя раней і тыя, што знаходзяцца ва ўжыванні, прыкладныя праграмы;
 вызначаць патрэбны мінімум інтэрфейсаў прыкладных праграм, для паскарэння стварэння, ухвалення і зацвярджэння дакументаў;
 развіваць стандарты ў кірунку забеспячэння камунікацыйных сетак, размеркаванай апрацоўкі даных і абароны інфармацыі;
 рэкамендаваць абмежаванне ўжывання бінарнага (аб'ектнага) кода для праграм у простых сістэмах.

 Змест 
Стандарт складаецца з чатырох асноўных раздзелаў:
 Базавыя вызначэнні (Base definitions) — спіс асноўных вызначэнняў і пагадненняў, ужываных у спецыфікацыях, і спіс загалоўкавых файлаў мовы Сі, якія павінны быць прадстаўлены адпаведнаму стандарту сістэмай.
 Абалонка і утыліты (Shell and utilities) — апісанне утыліт і каманднай абалонкі sh, стандарты рэгулярных выразаў.
 Сістэмныя інтэрфейсы (System interfaces) — спіс сістэмных выклікаў мовы Сі.
 Абгрунтаванне (Rationale) — тлумачэнне прынцыпаў, ужываных у стандарце.

 Версіі 

 POSIX.1, Каранёвыя службы (уключае стандарт ANSI C) (IEEE Std 1003.1-1988)
 Стварэнне і кіраванне працэсамі
 Сігналы[6]
 Выключэнні плаваючай коскі
 Парушэнні сегментацыі
 Забароненыя дырэктывы
 Памылкі шыны
 Таймеры
 Аперацыі над файламі (каталогамі)
 Каналы
 Бібліятэка C (Стандартны С)
 Інтэрфейс і кантроль уводу-вываду
 Трыгеры працэсаў

 POSIX.1b, Пашырэнні рэальнага часу (IEEE Std 1003.1b-1993)
 Планіроўка прыярытэтаў
 Сігналы рэальнага часу
 Таймеры і сінхранізацыя
 Семафоры
 Перадача паведамленняў
 Падзяляльная памяць
 Асінхронны і сінхронны ўвод-вывад
 Інтэрфейс блакавання памяці

 POSIX.1c, Пашырэнні ніцей выканання (IEEE Std 1003.1c-1995)
 Стварэнне, кантроль і завяршэнне выканання ніцяў
 Планавальнік ніцяў
 Сінхранізацыя ніцяў
 Апрацоўка сігналаў

 POSIX-сумяшчальныя АС 

У залежнасці ад ступені сумяшчальнасці са стандартамі, АС могуць быць цалкам альбо часткова сумяшчальныя з POSIX. Сертыфікаваныя прадукты можна знайсці на сайце IEEE. Бясплатны доступ да версіі стандарту IEEE Std 1003.1-2004 знаходзіцца на сайце The Open Group.

 Цалкам POSIX-сумяшчальныя 

Цалкам адпавядаюць адной з версій стандарту POSIX:

 A/UX
 BSD/OS
 HP-UX
 IBM AIX
 Integrity і яе мікраядро µ-velosity
 IRIX
 LynxOS
 Mac OS X
 Minix
 MPE/iX
 OpenSolaris
 OpenVMS
 QNX
 RTEMS
 Solaris
 UnixWare
 VxWorks

 Пераважна POSIX-сумяшчальныя 

Афіцыйна не сертыфікаваныя як POSIX-сумяшчальныя, але пераважна адпаведныя:

 BeOS
 FreeBSD
 Linux (большасць дыстрыбутываў — гл. LSB)
 NetBSD
 Nucleus RTOS
 OpenBSD
 Sanos
 SkyOS
 Syllable
 VSTa
 Symbian OS (з дапамогай PIPS)
 DragonFlyBSD

 POSIX для Windows 

 Cygwin — забяспечвае частковую адпаведнасць POSIX для некаторых прадуктаў Microsoft Windows.
 UnxUtils — набор утыліт з POSIX-асяроддзя.
 Microsoft POSIX subsystem, неабавязковая падсістэма Windows.
 Microsoft Windows Services for UNIX — забяспечвае поўную адпаведнасць POSIX для некаторых прадуктаў Microsoft Windows. Аперацыйныя сістэмы на базе Windows NT да Windows 2000 мелі POSIX-узровень, убудаваны ў АС, і UNIX Services for Windows прадстаўлялі UNIX-падобнае асяроддзе. Для Windows XP, Windows Services for UNIX павінны быць усталяваны для POSIX-сумяшчальнасці. UNIX-падсістэма ўбудавана ў Enterprise і Ultimate рэдакцыі Windows Vista і не можа быць дададзена ў іншыя рэдакцыі.
 UWIN ад AT&T Research забяспечвае POSIX па-над Win32 API.

 Гл. таксама 

 Пераносны набор сімвалаў
 Ніці POSIX
 C POSIX library
 Сокеты Бэрклі

 Літаратура 

 System application program interface (API) [C Language]: ISO/IEC 9945-1, ANSI/IEEE Std 1003.1. — New York: IEEE, 1996. — ISBN 1-55937-573-6

 Спасылкі 
 The Open Group
 IEEE Std 1003.1™-2008
 Введение в POSIX’ивизм 
 The Portable Application Standards Committee 
 Тэкст Адзінай спецыфікацыі «Унікс» (чарговай версіі ISO/IEC 9945 у распрацоўцы).


Катэгорыя:Стандарты ISO
Катэгорыя:Стандарты IEEE